open-index/open-wikipedia-markdown huggingface dataset:
Jorge Scarso

**Jorge Scarso** (13. elokuuta 1916 Modica – 28. lokakuuta 2015) oli italialaissyntyinen Brasiliassa toiminut roomalaiskatolinen piispa. Hänet vihittiin kapusiinien papiksi 28. kesäkuuta 1942 ja nimitettiin Patos de Minasin hiippakunnan vihkipiispaksi sekä Gemellae in Numidian titulaaripiispaksi 29. marraskuuta 1967. Piispaksi vihkiminen seurasi 25. maaliskuuta 1968. Pääkonsekraattorina toimi Sebastiano Baggio, jota avustivat José Maria Pires ja José André Coimbra.

Scarso sai 28. joulukuuta 1968 nimityksen Patos de Minasin piispaksi, jona hän toimi, kunnes jäi eläkkeelle 8. tammikuuta 1992.

## Lähteet
Mario Rizzi

**Mario Rizzi** (3. maaliskuuta 1926 – 13. huhtikuuta 2012) oli italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 3. lokakuuta 1948 ja nimitettiin Balneoregiumin titulaariarkkipiispaksi sekä apostoliseksi nuntiukseksi Bulgariaan 28. helmikuuta 1991. Rizzin konsekroi piispaksi Metodi Dimitrov Stratievin ja Benito Cocchin avustama Angelo Sodano 20. huhtikuuta 1991.

Rizzi erosi apostolisen nuntiuksen tehtävistä vuonna 1996.

## Lähteet
Pedro Bantigue y Natividad

**Pedro Bantigue y Natividad** (31. tammikuuta 1920 – 20. marraskuuta 2012) oli filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 31. toukokuuta 1945 ja nimitettiin Manilan vihkipiispaksi sekä Catulan titulaaripiispaksi 29. toukokuuta 1961. Piispaksi vihkiminen seurasi 25. heinäkuuta. Pääkonsekraattorina toimi Rufino Jiao Santos, jota avustivat Juan Bautista Velasco Díaz ja Wilhelm Josef Duschak.

Bantigue y Natividad sai 26. tammikuuta 1967 nimityksen San Pablon hiippakunnan piispaksi, ja hänet asetettiin tähän virkaan 18. huhtikuuta. Hän osallistui Vatikaanin toiseen kirkolliskokoukseen. Hän jäi eläkkeelle 12. heinäkuuta 1995.

## Lähteet
Honey 2

**Honey 2** on jatko-osa vuoden 2003 elokuvalle *[[Honey (vuoden 2003 elokuva)|Honey]]*. Pääosissa näyttelevät muun muassa Katerina Graham ja Audrina Patridge. Elokuva julkaistiin vuonna 2011.

## Lähteet
*  Viitattu 10.11.2014.

## Aiheesta muualla
*
Marjut Lindberg

**Marjut Lindberg** (s. 1951) on suomalainen toimittaja, joka on työskennellyt vuodesta 2005 Helsingin Sanomien pääkirjoitustoimittajana. Helsingin Sanomien palveluksessa hän on ollut vuodesta 1975. Sosiaali- ja terveysturvan keskusliitto (STKL) on myöntänyt Lindbergille vuonna 2008 Sosiaaliturvan tunnustuspalkinnon sosiaalisten ongelmien esiinnostamisesta julkisessa keskustelussa.

## Tunnustukset
* Bonnierin vuoden juttu 2004,  ”547 hoitajaa”, Helsingin Sanomat (12.12.2004)

## Lähteet
Sotilaspoika

**Sotilaspoika** voi tarkoittaa ainakin seuraavia:

*sotilaspoika, entisajan armeijoissa miespuolinen lapsisotilas
**[[Sotilaspoika (runo)|Sotilaspoika]]*, yksi J.&nbsp;L. Runebergin *Vänrikki Stoolin tarinoiden* runoista, josta Fredrik Pacius on säveltänyt myös tunnetun laulun
**[[Sotilaspoika (romaani)|Sotilaspoika]]*, Dalton Trumbon vuonna 1938 kirjoittama sodanvastainen romaani
**[[Sotilaspoika (vuoden 1971 elokuva)|Sotilaspoika]]*, Trumbon romaaninsa pohjalta ohjaama elokuva vuodelta 1971
*Sotilaspojat, Suomessa sota-aikana toiminut alaikäisten poikien maanpuolustusjärjestö.
Euroopan Formula BMW -kausi 2008

**Euroopan Formula BMW -kausi 2008** oli ensimmäinen kausi yhdistyttyään Saksan Formula BMW:n ja Britannia Formula BMW:n kanssa. Sarjassa ajettiin ensimmäistä kertaa myös Formula 1:sten kilpailuviikonlopun yhteydessä, lukuun ottamatta Zolderin kilpailua. Kausi alkoi Espanjasta ja päättyi Italiaan. Sarjan mestaruuden voitti meksikolainen Esteban Gutiérrez. Toiseksi sijoittui saksalainen Marco Wittmann ja kolmanneksi ranskalainen Adrien Tambay.

## Tallit ja kuljettajat
***<span style="padding:1px 4px; color:white; background-color:#0026FF;">R</span>** = Sarjan tulokas kaudella 2008
**Kursivoitu* tarkoittaa vierailevaa kuljettajaa, joka ei ollut oikeutettu saamaan pisteitä 

## Kilpailukalenteri
Mahtava kansan sali

**Mahtava kansan sali** () on Kiinan kansantasavallan parlamenttitalo, jossa kokoontuu säännöllisesti Kiinan kommunistinen puolue. Rakennus sijaitsee Taivaallisen rauhan aukion vieressä Pekingissä. Rakennus valmistui vuonna 1959. Mahtavan kansan salin on suunnitellut kiinalainen arkkitehti Zhang Bo.  Rakennus edustaa tyyliltään sosialistista realismia.

## Lähteet

## Aiheesta muualla
Paimentolaisten uskonnosta kirkkolaitokseksi

**Paimentolaisten uskonnosta kirkkolaitokseksi** on Raija Sollamon toimittama artikkelikokoelma vuodelta 1991. 

## Lähteet

## Aiheesta muualla
* Martti Mäkisalo: Jumala, joka on luultua nuorempi. *Helsingin Sanomat* 12.11.1991.
Aasian Formula BMW -kausi 2010

**Aasian Formula BMW -kausi 2010** oli Formula BMW Pacific -sarjan kolmas ja viimeinen kausi. Sarja tunnettiin vuodesta 2011 eteenpäin nimellä **[[JK Racing Asia Series]]**. Kausi alkoi Malesian Kuala Lumpurista ja päättyi Macaossa Guia Circuitin radalla. Sarjan mestaruuden voitti Singaporen lisenssillä ajanut brittiläinen Richard Bradley. Toiseksi sijoittui kolumbialainen Óscar Tunjo ja kolmanneksi australialainen Jordan Oon.

## Tallit ja kuljettajat

***<span style="padding:1px 4px; color:white; background-color:#D7E4BC;">R</span>** = Sarjan tulokas kaudella 2010
**Kursivoitu* tarkoittaa vierailevaa kuljettajaa, joka ei ollut oikeutettu saamaan pisteitä 

## Lähteet
Viktoria (Maria Menan albumi)

__NOTOC__
**Viktoria** on norjalaisen laulaja-lauluntekijä Maria Menan albumi vuodelta 2011. 

## Taustaa
Levyn nimi tulee Menan toisesta etunimestä Viktoria, jonka hän sai 10-vuotiaana. Mena sanoo, ettei tuntenut Viktoria-nimeä omakseen kunnes hän muuttui ihmisenä tehtyään rankkoja aiheita käsitelleen albumin *[[Cause and Effect]]*. Hän halusi ilmentää muutosta antamalla uudelle albumille nimen Viktoria. Menan mukaan albumin musiikissa on synkkyyttä, mutta se käsittelee enemmän anteeksiantoa kuin vihaa. 

Albumin tuottaja on norjalainen Martin Sjølie. Kaikki kappaleet ovat Menan ja Sjølien säveltämiä. Albumin ensimmäisenä singlenä julkaistiin kappale "This Too Shall Pass". Toinen single on "Homeless". 

## Kappaleet
# Viktoria – 3:10
# Homeless – 3:15
# Art of Forgiveness – 2:56
# Habits – 3:44 (ft. Mads Langer)
# My Heart Still Beats – 3:19 
# This Too Shall Pass – 3:22
# Takes One To Know One – 3:55
# Money – 2:46
# It Took Me By Surprise – 3:00
# Secrets – 2:59
# Am I Supposed To Apologize? – 3:46

## Arvostelut
* Nuorgam: 88/100
* NU.nl: 

## Lähteet
Yle News

**Yle News** on Yleisradion lähettämä englanninkielinen uutisohjelma. Sitä lähetetään joka päivä Yle Radio 1:stä kello 15.55 ja Yle Mondosta kello 15.30. Vanhat jaksot ovat katsottavissa Yle Areenassa. Yle Newsin verkkosivuilla vierailee kuukausittain keskimäärin 200&nbsp;000 lukijaa.

Englanninkielisiä uutisia alettiin Suomessa tarjota vuonna 1999. Ensimmäisen kerran televisioitu uutislähetys englanniksi lähetettiin 7. kesäkuuta 1999. Viimeinen uutislähetys lähetettiin televisiossa 26. helmikuuta 2017, kun Yle News keskittyi verkkosisältöön, sosiaaliseen mediaan ja radiolähetyksiin.

## Lähteet

## Aiheesta muualla
* Yle Newsin verkkosivut 
* Yle News Yle Areenassa
Friisiläinen käsipallo kesäolympialaisissa 1928

**[[Friisiläinen käsipallo]]** järjestettiin epävirallisena näytöslajina **[[kesäolympialaiset 1928|vuoden 1928 kesäolympialaisissa]]** 11. heinäkuuta Amsterdamin olympiastadionilla. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Vastakkain pelasivat Friesland ja Pohjois-Hollanti. Erotuomarina toimi C. van der Meulen

## Joukkueet

### Friesland
* I. Jongsma
* H. Jepma
* R. Terpstra

### Pohjois-Hollanti
* G. van der Meulen
* R. Wijngaarden
* SJ. Harkema

## Lähteet
*The Ninth Olympiad Amsterdam 1928 Offical Report , sivut 911–912
Dysmetria

**Dysmetria** merkitsee taipumusta arvioida väärin jäseniensä liikelaajuudet. Dysmetriasta kärsivä voi esimerkiksi arvioida käden sijainnin ja liikkeen ympäristön suhteen väärin. Sanalla viitataan joskus myös kykenemättömyyteen arvioida etäisyyksiä tai kokoa nopeasti ja rutiininomaisesti.

## Lähteet
José de Aquino Pereira

**José de Aquino Pereira** (22. huhtikuuta 1920 – 17. marraskuuta 2011) oli brasilialainen roomalaiskatolinen piispa. Hänet vihki papiksi Gastão Liberal Pinto 3. joulukuuta 1944, ja hänet nimitettiin Douradosin hiippakunnan piispaksi 23. tammikuuta 1958. Hänet asetettiin tähän virkaan 26. toukokuuta. Piispaksi vihkiminen suoritettiin 13. huhtikuuta 1958; pääkonsekraattorina toimi Ruy Serra, jota avustivat José Carlos de Aguirre ja Agnelo Rossi.

De Aquino Pereira sai 26. maaliskuuta 1960 nimityksen Presidente Prudenten piispaksi, joksi hänet asetettiin 2. heinäkuuta. Hänet nimitettiin 6. toukokuuta ja asetettiin 4. elokuuta 1968 Rio Preton piispaksi, jona hän toimi, kunnes jäi eläkkeelle 26. helmikuuta 1997. Hän osallistui Vatikaanin toiseen kirkolliskokoukseen.

## Lähteet
Zoey Deutch

**Zoey Francis Chaya Thompson Deutch** (s. 10. marraskuuta 1994 Los Angeles, Kalifornia) on yhdysvaltalainen näyttelijä, joka tunnetaan roolistaan Julietina televisiosarjassa *[[Ringer (televisiosarja)|Ringer]]*. Hän on myös esiintynyt Disney Channelin *[[Viiden tähden merielämää]]* -sarjassa.

## Ura
Deutch aloitti uransa Disney Channelin komediasarjassa *Viiden tähden merielämää*, jossa hän esiintyi seitsemän jakson verran. Tämän jälkeen Deutch vieraili sarjoissa *[[NCIS Rikostutkijat]]* ja *[[Criminal Minds: Epäilyksen alla]]*. Hän sai myös vakituisen roolin draamasarjassa *[[Ringer (televisiosarja)|Ringer]]*. 

Televisiotyönsä lisäksi Deutch on näytellyt muun muassa elokuvissa *[[Lumoava kirous (elokuva)|Lumoava kirous]]* (2013) , *[[Vampire Academy]]* (2014) ja Everybody Wants Some!! (2016).

## Yksityiselämä
Deutch syntyi Los Angelesissa vuonna 1994. Hänen äitinsä on näyttelijä Lea Thompson ja hänen isänsä ohjaaja Howard Deutch. Myös Zoeyn sisar Madelyn Deutch näyttelee.

## Filmografia

## Lähteet
Jaborandit

**Jaborandit** (*Pilocarpus*) on noin 13 lajia kattava ruutakasvisuku, johon kuuluvia lajeja tavataan luonnossa neotrooppisella alueella. Monet suvun lajeista ovat tärkeitä lääkekasveja niiden sisältämän pilokarpiini-nimisen alkaloidin vuoksi.

## Lajeja
* *[[Pilocarpus jaborandi]]*
* *[[Pilocarpus microphyllus]]* – jaborandi, jaborandipensas
* *[[Pilocarpus racemosus]]*
* *[[Pilocarpus pennatifolius]]*
* *[[Pilocarpus spicatus]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Pilocarpus''
* ITIS: ''Pilocarpus''
Ernos (albumi)

**Ernos** on vuonna 1973 julkaistu Ernos-yhtyeen kolmas albumi. 

Edellisen albumin *[[Lekaa otsaan]]* (1970) jälkeen  yhtye oli pitänyt hiljaiseloa levytysten suhteen parin vuoden ajan. Kati Borg ja rumpali Timo Penttilä olivat lähteneet yhtyeestä syksyllä 1971. Rumpaliksi oli tullut Timo ”Tonttu” Aittokallio ja kosketinsoittajaksi siirtyi yhyeen valomies Jukka Borg.  

Albumilla kuullaan viisi Erno Lindahlin säveltämää ja sanoittamaa suomenkielistä esitystä, yksi sävellys ja sanoitus kitaristi  Timo Kosolta, ”Hei päivä”, kaksi instrumentaalia kosketinsoittaja Jukka Borgilta: klassistyylinen ”Yksi tie” ja latinotyylinen ”Kaksi tietä”. Ernolta ja Timo Kosolta on kummaltakin mukana yksi englanninkielinen esitys.

## Kappaleet
;A-puoli
#
#
#
#
#

;B-puoli
#
#
#
#
#

## Kokoonpano
* Erno Lindahl – laulu, kitara, piano
* Timo Koso – kitara, laulu
* Harri Merilahti – basso
* Jorma Vuorinen – rummut
* Ilari Hannula – laulu
* Jukka Borg – urut

### Tuotanto
* Erno Lindahl – Kannen suunnittelu, valokuvat
* Ronnie Krank – äänittäjä
Hey Jupiter

**Hey Jupiter** on yhdysvaltalaisen laulaja-lauluntekijä Tori Amosin kappale ja single vuodelta 1996. Amos on säveltänyt kappaleen yksin. Kappale on single Amosin albumilta *[[Boys for Pele]]* (1996). Se julkaistiin kahden A-puolen singlenä yhdessä kappaleen ”Professional Widow” kanssa Iso-Britanniassa, Euroopassa ja Australiassa. Yhdysvalloissa ”Hey Jupiter” julkaistiin samannimisellä EP-levyllä.

## Taustaa
Kappale ”Hey Jupiter” on mukana Amosin albumilla *[[Boys for Pele]]*, joka julkaistiin 22. tammikuuta 1996. Alkuperäinen kappale on pianoballadi. Sanoitukset kertovat ihmissuhteiden vaikeuksista, kasvamisesta ja menetyksestä. Amos sanoi vuoden 1998 *VH1 Storytellers* -ohjelmassa hän sanoi olleensa kolmoisdraamassa kirjoittaessaan kappaletta. Hän kirjoitti kappaleen yksin hotellissa.

Amos levytti singlejulkaisua varten kappaleen uudelleen nimellä ”Hey Jupiter (Dakota Version)”. Uudessa versiossa on erilainen sovitus ja osin eri sanat kuin alkuperäisessä. 

## Julkaisu ja kaupallinen menestys
Kappale julkaistiin kahden A-puolen singlenä yhdessä kappaleen ”Professional Widow” remixin kanssa Iso-Britanniassa, Euroopassa ja Australiassa. Single ”Hey Jupiter / Professional Widow” ilmestyi heinäkuussa 1996. Single nousi Iso-Britannian singlelistan sijalle 20. Se nousi myös dance-singlejen listan kärkeen, vaikka ”Hey Jupiter” ei olekaan dance-kappale. Singlen toinen A-puoli kuuluu dance-genreen. Australiassa singlenousi listasijalle 17.

Yhdysvalloissa julkaistiin puolestaan viiden kappaleen EP, jossa oli ”Hey Jupiter” -kappaleen lisäksi liveversioita Amosin muista kappaleista sekä elokuvasävelmästä ”Somewhere Over the Rainbow”. EP nousi Yhdysvalloissa Billboard 200 -listan sijalle 94.

”Hey Jupiter” -kappaleelle kuvattiin musiikkivideo, jossa Amos on palavassa talossa. Videon ohjasi Earle Sebastian. Videossa käytetään lyhennettyä versiota ”Hey Jupiter (Dakota Version)” -kappaleesta.

”Hey Jupiter (Dakota Version)” on sittemmin julkaistu myös kokoelmalla *[[A Piano: The Collection]]* (2006) sekä *Boys for Pele* -albumin Deluxe-painoksella (2016). Kappaleen musiikkivideo on mukana kokoelmilla *[[Complete Videos 1991–1998]]* (1998) ja *[[Fade to Red]]* (2006).

## Kappaleet

## Muusikot
* Tori Amos – laulu, piano, harmoni, tuotanto
* Steve Caton – sähkökitara, mandoliini
* Mark Hawley – äänitys, miksaus
* Marcel van Limbeek – äänitys, miksaus
* Rob van Tuin – assistentti (äänitys ja miksaus)
* Ian Stanley – tuotanto (”Dakota Version”)

## Listasijoitukset
**Hey Jupiter / Professional Widow**

**Hey Jupiter (EP)**

## Lähteet

## Aiheesta muualla
* Hey Jupiter (Dakota Version) -musiikkivideo
* Hey Jupiter (2016 Remaster)
* Hey Jupiter Discogs-sivustolla
Antônio Agostinho Marochi

**Antônio Agostinho Marochi** (28. elokuuta 1925 – 28. tammikuuta 2018) oli brasilialainen roomalaiskatolinen piispa. Hänet vihittiin papiksi 6. joulukuuta 1953 ja nimitettiin Londrinan hiippakunnan vihkipiispaksi sekä Thabracan titulaaripiispaksi 27. syyskuuta 1973. Piispaksi vihkiminen seurasi 6. joulukuuta. Pääkonsekraattorina toimi Pedro Antônio Marchetti Fedalto, jota avustivat Geraldo Fernandes Bijos ja Albano Bortoletto Cavallin.

Marochi sai 2. helmikuuta 1976 nimityksen Presidente Prudenten hiippakunnan piispaksi, jona hän toimi, kunnes jäi eläkkeelle 20. helmikuuta 2002.

## Lähteet
Stereo (kappale)

**Stereo** on suomalais-portugalilaisen Anna Abreun vuonna 2011 julkaistu kappale sekä hänen neljännen studioalbuminsa *[[Rush (Anna Abreun albumi)|Rush]]* kolmas single. Single julkaistiin elokuussa 2011. Kappale oli parhaimmillaan Latauslistan 24. ja radiokanavien toiseksi soitetuin kappale.

Kappaleen musiikkivideon on ohjannut Jaakko Itäaho. Se kuvattiin Raaseporin linnassa ja sen ympäristössä. Videossa nähtävät vuoristomaisemat on saatu aikaan erikoistehostein.

## Kappaleet
# 

## Listasijoitukset

## Lähteet
Sérgio Eduardo Castriani

**Sérgio Eduardo Castriani** (31. toukokuuta 1954 – 3. maaliskuuta 2021) oli brasilialainen roomalaiskatolinen arkkipiispa. Hänet vihittiin spiritaanien papiksi 9. joulukuuta 1978 ja nimitettiin Tefén territoriaalisen prelatuurin koadjuuttoriprelaatiksi 27. toukokuuta 1998. Piispaksi vihkiminen seurasi 9. elokuuta. Pääkonsekraattorina toimi Mário Clemente Neto, jota avustivat Antônio Agostinho Marochi ja Luís Herbst.

Castrianista tuli Tefén prelaatti 19. lokakuuta 2000. 12. joulukuuta 2012 hänet nimitettiin Manausin arkkihiippakunnan arkkipiispaksi. Hän jäi eläkkeelle vuonna 2019.

## Lähteet
Pilocarpus jaborandi

***Pilocarpus jaborandi*** on Etelä-Amerikassa kasvava jaborandien suvun pensas. Se on tärkeä lääkekasvi, koska sen lehdistä saadaan pilokarpiini-nimistä alkaloidia.

## Lähteet

## Aiheesta muualla
* ITIS: ''Pilocarpus jaborandi'' 
* United States Department of Agriculture (USDA): ''Pilocarpus jaborandi'' 
* Tropical Plant Database: ''Pilocarpus jaborandi''
Pedro Antônio Marchetti Fedalto

**Pedro Antônio Marchetti Fedalto** (s. 11. elokuuta 1926) on brasilialainen roomalaiskatolinen arkkipiispa. Hänet vihittiin papiksi 6. joulukuuta 1953 ja nimitettiin Curitiban arkkihiippakunnan vihkipiispaksi sekä Castellum Tatroportuksen titulaaripiispaksi 30. toukokuuta 1966. Piispaksi vihkiminen seurasi 28. elokuuta. Pääkonsekraattorina toimi Sebastiano Baggio, jota avustivat Manoel da Silveira d'Elboux ja Jerônimo Mazzarotto.

Marchetti Fedalto sai 28. joulukuuta 1970 nimityksen Curitiban arkkipiispaksi, ja hänet asetettiin tähän virkaan 28. helmikuuta 1971. Hän jäi eläkkeelle 19. toukokuuta 2004.

## Lähteet
Kalabarpapu

**Kalabarpapu** (*Physostigma venenosum*) on trooppisessa Länsi-Afrikassa kasvava *[[Physostigma]]*-suvun puu. Siemenissä, joita samaten nimitetään kalabarpavuiksi, on fysostigmiini-nimistä alkaloidia, minkä vuoksi kalabarpapu on tärkeä lääkekasvi.

Kalabarpapuja käytettiin Calabarin noitaoikeudenkäynneissä, ja yli sadan syytetyn todettiin kuolleen vuodessa kalabaruutteen nauttimisesta.

## Lähteet

## Aiheesta muualla
*Pieni Tietosanakirja: Kalabarpapu
*ITIS: ''Physostigma venenosum''
Kalabarpavut

**Kalabarpavut** (*Physostigma*) on hernekasvisuku. Sukuun kuuluva kalabarpapu on tärkeä lääkekasvi, koska sen siemenistä saadaan fysostigmiini-nimistä alkaloidia.

## Lajeja
**[[Physostigma coriaceum]]*
**[[Physostigma cylindrospermum]]*
**[[Physostigma laxius]]*
**[[Physostigma mesoponticum]]*
**Physostigma venenosum* – kalabarpapu

## Lähteet

## Aiheesta muualla
*ITIS: ''Physostigma''
Leibnizin sääntö

**Leibnizin sääntö** tarkoittaa jompaakumpaa seuraavista:

*Leibnizin yleinen sääntö, tulosäännön yleistetty muoto differentiaalilaskennassa
*Leibnizin integraalisääntö
Štefan Vrablec

**Štefan Vrablec** (21. tammikuuta 1925 Závod, Tšekkoslovakia – 1. syyskuuta 2017 Nitra, Slovakia) oli slovakialainen roomalaiskatolinen piispa. Hänet vihittiin papiksi 23. joulukuuta 1950 ja nimitettiin Bratislava-Trnavan arkkihiippakunnan vihkipiispaksi sekä Thasbaltan titulaaripiispaksi 19. kesäkuuta 1998. Piispaksi vihkiminen seurasi 26. heinäkuuta. Pääkonsekraattorina toimi Ján Chryzostom Korec, jota avustivat Ján Sokol ja Luigi Dossena.

Vrablec jäi eläkkeelle 2. huhtikuuta 2004.

## Lähteet
Leibnizin yleinen sääntö

**Leibnizin yleinen sääntö** kuuluu differentiaali- ja integraalilaskentaan ja se yleistää tulosäännön. Se on nimetty kehittäjänsä Gottfried Leibnizin mukaan.
Léon Hégelé

**Léon Hégelé** (30. tammikuuta 1925 Montreux-Vieux – 11. helmikuuta 2014 Sierentz) oli ranskalainen roomalaiskatolinen piispa. Hänet vihittiin papiksi Strasbourgiin 8. huhtikuuta 1950 ja nimitettiin Strasbourgin vihkipiispaksi sekä Utican titulaaripiispaksi 9. syyskuuta 1985. Piispaksi vihkiminen seurasi 10. marraskuuta. Pääkonsekraattorina toimi Charles Amarin Brand, jota avustivat Léon-Arthur-Auguste Elchinger ja Joseph Candolfi.

Hégelé jäi eläkkeelle 18. joulukuuta 2000.

## Lähteet
Mamma Mia (kappale)

**Mamma Mia** on Benny Anderssonin, Stig Andersonin ja Björn Ulvaeusin kirjoittama, ja alun perin ruotsalaisen ABBA-yhtyeen esittämä kappale vuodelta 1975. Siitä muodostui yhtyeen järjestyksessään toinen Britannian listaykköseksi noussut singlehitti. ”Mamma Mia” julkaistiin myös yhtyeen nimialbumin avausraitana. Kappaleessa on erikoista se, että sävel on hyvin iloinen, kun taas sanoitukset ovat surulliset.

Kappaleen alussa kuultava ”tik-tak”-tyylinen ääni on peräisin marimbasta, jota soitti Benny Andersson. Hän löysi sen studiosta, testasi sitä, ja otti sen mukaan kappaleeseen, koska piti sen äänestä.

Toinen ruotsalaisyhtye, A*Teens, teki kappaleesta menestyksekkään cover-version vuonna 1999. Se nousi muun muassa Ruotsin listaykköseksi sekä Britannian top 20:een.

## Julkaisu ja vastaanotto
”Mamma Mia” ilmestyi ensimmäisen kerran 21. huhtikuuta 1975 studioalbumilla *[[Abba (albumi)|ABBA]]*. Singlenä kappaletta ei olisi koskaan julkaistu ilman yhtyeen Australian levy-yhtiön, RCA Recordsin, painostusta. Kappaleen musiikkivideo esitettiin paikallisessa *Countdown*-ohjelmassa 10. elokuuta 1975, ja se sai aikaan kirjeryöpyn, joissa vaadittiin sen esittämistä uudelleen. Ihmiset halusivat ostaa kappaleen, mutta Polar Music oli valinnut albumin singlejulkaisuksi kappaleen ”SOS”, ja kieltäytyi aluksi ehdoitta RCA:n vaatimuksista julkaista ”Mamma Mia” singlenä yksin Australiassa. ABBAn managerin Stig Andersonin mukaan syynä tähän oli se, että RCA oli jo ennestään julkaissut Australiassa paljon ABBAn singlejä, jolloin yhtye sekä manageri Anderson kokivat, että heitä yritettiin riistää.

Lopulta RCA sai tahtonsa läpi, ja ”Mamma Mia” -single ilmestyi. ABBA oli tehnyt kappaleesta videon, ja siten ymmärtänyt kappaleen hittipotentiaalin, joten se ajatteli, että olisi typerää kieltäytyä itsepintaisesti sen julkaisemisesta. Ratkaisu osoittautui oikeaksi, sillä ”Mamma Mia” nousi Australian listaykköseksi kymmenen viikon ajaksi. ABBAn Britannian levy-yhtiö Epic Records ei ollut enää juurikaan kiinnostunut yhtyeestä, kunnes menestys Australiassa sai sen muuttamaan mielensä. ”Mamma Miasta” muodostui ABBAn toinen ykköshitti Britanniassa, kun se nousi listan kärkeen tammikuussa 1976. Se oli kärjessä kahden viikon ajan. Siitä tuli listaykkönen myös Sveitsissä (2 viikkoa), Länsi-Saksassa ja Irlannissa.

Suurimmassa osassa singlepainoksista B-puolella julkaistiin instrumentaali ”Intermezzo No. 1”. Poikkeuksena Japanin-painoksessa B-puolella oli ”People Need Love”, Yhdysvalloissa ”Tropical Loveland” ja Australiassa ”Hey, Hey Helen”.

Vuonna 2008 ”Mamma Mia” palasi Britannian listalle uusintajulkaisuna. Se oli parhaimmillaan sijalla 56.

### Listasijoitukset
**1975 ja 1976**

**2008 ja 2009**

## Kappaleet
**A-puoli**
#
**B-puoli**
#

*

## A*Teensin versio

Ruotsalaisen A*Teens-yhtyeen versio ”Mamma Miasta” oli suuri hitti Euroopassa vuonna 1999. Se oli listaykkönen Ruotsissa ja ylsi Britanniassa top 20:een. Kaikkiaan se pääsi top 20:een ainakin kymmenessä Euroopan maassa, mukaan lukien Norjassa kolmanneksi ja Suomessa 14:nneksi.

### Kappaleet
**Single**
#
#

**CD Maxi**
# 
# 
# 
#

*

## Lähteet
František Tondra

**František Tondra** (4. kesäkuuta 1936 – 3. toukokuuta 2012) oli slovakialainen roomalaiskatolinen piispa. Hänet vihittiin papiksi Spišin hiippakuntaan 1. heinäkuuta 1962 ja nimitettiin sen piispaksi 26. heinäkuuta 1989. Piispaksi vihkiminen seurasi 9. syyskuuta. Pääkonsekraattorina toimi Jozef Tomko, jota avustivat Francesco Colasuonno ja Ján Sokol.

Tondra jäi eläkkeelle 4. elokuuta 2011.

## Lähteet
Vicente Mejía Colindres

**Vicente Mejia Colindres** (1878–1966) oli hondurasilainen poliitikko, joka toimi maansa presidenttinä lyhyesti vuonna 1919 ja uudelleen vuosina 1929–1933. Hän edusti liberaalipuoluetta ja toimi ennen presidenttiyttään sisäministerinä (1909–1911) ja ulkoministerinä (1919–1921).

Mejía Colindres ilmaisi paheksuntansa Yhdysvalloille, kun se puuttui Nicaraguan asioihin. Amerikkalaiset raportoivat tämän jälkeen hänen olevan ”sosialisti, jota tukee lähellä kommunismia oleva nuori ikäluokka”. Mejía Colindresin presidenttikausi osui samaan aikaan maailmanlaajuisen talouslaman kanssa. Vuoden 1932 vaalit voitti hänen vastaehdokkaansa, Kansallispuolueen Tiburcio Carías Andino, jolla oli myös United Fruit Companyn tuki. Vuonna 1935 Mejía Colindres lähti vapaaehtoiseen maanpakoon.

## Lähteet
Papu (täsmennyssivu)

**Papu** voi tarkoittaa seuraavia kasveja tai niiden siemeniä:

* Pavut (*Phaseolus*), hernekasvien heimoon kuuluva suku, jonka lajeja ovat:
** Tarhapapu (*Phaseolus vulgaris*)
** Ruusupapu (*Phaseolus coccineus*)
* Muita hernekasveja tai niiden siemeniä:
** Adsukipapu (*Vigna angularis*)
** Härkäpapu (*Vicia faba*) 
** Kalabarpapu (*Physostigma venenosum*) 
** Mungopapu (*Vigna radiata*)
** Puupapu (*Castanospermum australe*)
** Soijapapu (*Glycine max*)
* Muihin heimoihin kuuluvien kasvien siemeniä:
** Kahvipapu, kahvipensaan siemen
** Kaakaopapu, kaakaopuun siemen
* Papu-nimisiä henkilöitä:
* Papu Gómez, oik. *Alejandro Darío Gómez* (s. 1988), argentiinalainen jalkapalloilija
* Papu Haro (s. 1963), suomalainen kuvataiteilija ja laulaja, Papu ja Pojat -yhtyeen solisti
* Papu Papu, alkuasukasheimon päällikkö pelisarjassa *[[Crash Bandicoot (pelisarja)|Crash Bandicoot]]*
Barbara Smoker

**Barbara Smoker** (2. kesäkuuta 1923 Lontoo, Iso-Britannia  – 7. huhtikuuta 2020 Lontoo, Iso-Britannia) oli brittiläinen humanistiaktivisti ja vapaa-ajattelun puolestapuhuja. Hän oli vuosina 1972–1996 brittiläisen National Secular Society -yhdistyksen johtaja. Yhdistys kampanjoi valtion ja kirkon erottamisen puolesta. 

## Nuoruus

Smoker syntyi vuonna 1923 katoliseen perheeseen. Hän oli toinen kuudesta lapsesta joista viisi oli tyttöjä. Ollessaan 19-vuotias hän liittyi kuninkaalliseen naisten merivoimiin (Wrens – *Women's Royal Naval Service*) mitä hän piti parempana kun olla töissä sotatarvikkeita valmistavalla tehtalla. Hän oli toisen maailmansodan aikana töissä Sri Lankassa sähköttäjänä. Heillä oli pitkiä työjaksoja öisin jolloin hän pelkäsi vahingossa jättävänsä pois jonkin tärkeän koodiryhmän viestistä joka olisi voinut maksaa ihmishenkiä. Hän kärsi sodan jälkeen unettomuudesta koska näki painajaisia.

## Sodan jälkeen

Sodan jälkeen 5. marraskuuta 1949 hän kertoi tulleensa ateistiksi, kun hän päätteli että katolinen väite paavillisesta erehtymättömyydestä ei ollut totta. Se ei kuitenkaan ollut aivan äkillinen muutos ajattelussa vaan hän oli miettinyt pitkään asioita. Hän oli jopa joskus aikonut lähteä luostariin nunnaksi.

Hän opiskeli sodan jälkeen sihteeriksi mitä piti hyödyllisenä tulojensa lisäämiseksi. Hän sanoi kuitenkin pääasiallisen ammattinsa olevan kampanjointi ja oli aktivisti joka kampanjoi muun muassa kansalaisvapauksien puolesta, eutanasian puolesta, kuolemanrangaistuksen poistamisesta, abortin laillistamisesta ja vankiloiden uudistamista.

Vuonna 1972 hänet valittiin National Secular Society -yhdistyksen johtajaksi. Yhdistys kampanjoi valtion ja kirkon erottamisen puolesta. Hän oli NSS:n johtajana vuoteen 1996 asti. Hän sanoi olleensa johtajakautenaan järjestämässä 2&nbsp;000 kertaa uskonnottomia hautajaisia. Hän myös kirjoitti kirjoja, pamfletteja ja muita kirjoituksia.

## Lähteet

## Aiheesta muualla
* 
* 
* 
*
Stanislav Stolárik

**Stanislav Stolárik** (s. 27. helmikuuta 1955) on slovakialainen roomalaiskatolinen piispa. Hänet vihittiin papiksi 11. kesäkuuta 1978 ja nimitettiin Košicen arkkihiippakunnan vihkipiispaksi sekä Barican titulaaripiispaksi 26. helmikuuta 2004. Piispaksi vihkiminen suoritettiin 20. maaliskuuta. Pääkonsekraattorina toimi Alojz Tkáč, jota avustivat Jozef Tomko ja Henryk Józef Nowacki.

## Lähteet
Honken Trophy

**Honken Trophy** () on Ruotsin jääkiekkoilun palkinto, joka jaetaan vuosittain SHL:n parhaalle maalivahdille. Se on nimetty maalivahtilegenda Leif "Honken" Holmqvistin mukaan ja sitä on jaettu kaudesta 2001–2002 lähtien.

## Palkinnon saajat

## Lähteet
*Honken Trophy - Elite Prospects
Syklosariini

**Syklosariini** on organofosfaatteihin kuuluva, äärimmäisen voimakas hermokaasu. Se on sariinia huomattavasti myrkyllisempi: sariinin LD<sub>50</sub> 70&nbsp;kg painoiselle ihmiselle on 5&nbsp;mg, mutta syklosariinilla se on 1,2&nbsp;mg. Syklosariini on luokiteltu joukkotuhoaseeksi.

Syklosariini vaikuttaa estämällä koliiniesteraasi-entsyymien toiminnan, jolloin asetyylikoliini ei hajoa ja kolinerginen järjestelmä yliaktivoituu. Tästä seuraa yleensä nopeasti kuolema.

Syklosariinin kemiallinen kaava on C7H14FO2P, moolimassa 180,157&nbsp;g/mol ja CAS-numero 329-99-7.

## Aiheesta muualla

*PubChem: Cyclohexyl methylphosphonofluoridate 
* The Comparative Toxicogenomics Database (CTD): Cyclohexyl methylphosphonofluoridate 
*ToxNet: Cyclosarin 
*Factsheets on Chemical and Biological Warfare Agents: Nerve Agent, GF
Władysław Bobowski

**Władysław Bobowski** (19. maaliskuuta 1932 – 8. heinäkuuta 2025) oli puolalainen roomalaiskatolinen piispa. Hänet vihki papiksi Tarnówin hiippakuntaan Karol Pękala 23. kesäkuuta 1957. Hänet nimitettiin Tarnówin vihkipiispaksi ja Abernethian titulaaripiispaksi 23. joulukuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Jerzy Karol Ablewicz, jota avustivat Piotr Bednarczyk ja Józef Gucwa.

Bobowski jäi eläkkeelle 20. lokakuuta 2009.

## Lähteet
2 hauskaa vekkulia

**2 hauskaa vekkulia** (*Kaksi hauskaa vekkulia*) on Lasse Pöystin ohjaama musiikkikomedia vuodelta 1953. Käsikirjoitus on Kaarlo Nuorvalan. Elokuva oli tuotantovaiheessa nimeltään *Onnen sävel*, mutta sai sitten epäonnistuneena pidetyn uuden nimen.

Kevyessä, jopa tyhjänpäiväiseksi luonnehditussa, iskelmämaailmaa ironisoivassa musiikkikomediassa säveltäjä (Lasse Pöysti) ja hänen ystävänsä (Pentti Viljanen) lähtevät iskelmäbisnekseen. Henkilökaartiin kuuluu myös tyttöystävä Marja (Toini Vartiainen), jonka isällä (Reino Valkama) on ohjelmatoimisto. Lisäksi elokuvassa esiintyy ajan laulutähtiä Tapio Rautavaara, Annikki Tähti ja Jorma Ikävalko.

Elokuvan pääsävelmän löytämiseksi järjestettiin sävellyskilpailu, johon tuli 350 sävellystä. Elokuvaan kelpuutettiin sävellyskilpailuun lähetetyistä kappaleista kaksi, ykköseksi arvioitu, klassikoksi muuttunut Einar Englundin "Onnen sävel" ja toiselle sijalle päässyt Arvo Koskimaan kilpailutyö "Lumpeenkukka".

## Näyttelijät

## Lähteet

## Aiheesta muualla
*
Hedvig

**Hedvig** on naisen etunimi. Sen germaaninen alkumuoto on *Hadevig*, joka on yhdistetty taistelua tarkoittavasta sanasta *hadu* ja sotaa tarkoittavasta sanasta *wig*. 

Suomessa nimi Hedvig on 1800-luvun lopulta vuoden 2019 loppuun mennessä annettu 1&nbsp;968 naiselle ja muutamalle miehelle. Lisäksi noin 80 henkilöllä on nimenä Hedwig. Suomessa ovat käytössä myös nimen muunnokset Helvi, Heta ja Hedda.

Hedvigin nimipäivää vietetään suomenruotsalaisen kalenterin mukaan 15. lokakuuta, joka oli alun perin pyhän Hedvig Sleesialaisen muistopäivä. Suomalaisen kalenterin mukaan sama päivä on Helvin ja Hetan nimipäivä.

Hedvig-nimeä ovat kantaneet useat historialliset eurooppalaisten hallitsijasukujen jäsenet. Puolan hallitsijasukuihin syntyneistä tai avioituneista käytetään myös puolalaista nimimuotoa *Jadwiga.*

## Tunnettuja Hedvigejä ja Hedevigejä

### Hallitsijasukujen jäseniä
* Hedwig Andechslainen (1174–1242), saksalainen herttuatar ja pyhimys
* Hedvig (*[[Jadwiga]] Andegaweńska*, 1374–1399), Unkarin prinsessa ja Puola-Liettuan kuningatar
* Hedvig Jagiellon (*Jadwiga Jagiellonka,* 1457–1502), puolalainen prinsessa, Kasimir Jagiellonin tytär
* Hedvig Eleonoora (1636–1715), Ruotsin kuningatar, kuningas Kaarle X Kustaan puoliso
* Hedvig Sofia (1861–1708), ruotsalainen prinsessa ja Holstein-Gottorpin herttuatar

### Muita
* Hedvig Elisabeth Antell (1857–1885), suomalainen kirjallisuuden ruotsintaja 
* Hedvig Collin (1880–1964), tanskalainen taidemaalari
* Hedwig Courths-Mahler (1867–1950), saksalainen kirjailija
* Hedvig Ulrika De la Gardie (1761–1832), ruotsalainen kreivitär ja hovinainen, Gustaf Mauritz Armfeltin puoliso
* Hedvig Gebhard (1867–1961), suomalainen Suomalaisen puolueen ja Kokoomuksen kansanedustaja
* Hedvig von Haartman (1862–1902), Suomen Pelastusarmeijan perustaja
* Hedvig Indebetou (1844–1933), ruotsalainen lastenkirjailija ja kääntäjä
* Hedvig Karakas (s. 1990), unkarilainen judoka
* Hedvig Lindahl (s. 1983), ruotsalainen jalkapallomaalivahti
* Hedevig Lund (1824–1888), norjalainen taidemaalari
* Hedwig Niemann-Raabe (1844–1905), saksalainen näyttelijä
* Hedvig Charlotta Nordenflycht (1718–1763), ruotsalainen kirjailija
* Hedvig von Numers (1830–1863), ruotsalainen kirjailija
* Hedvig Paqvalin (s. 1739), ruotsalainen runoilija
* Hedvig Raa-Winterhjelm (1838–1907), ruotsalais-suomalainen näyttelijä
* Hedvig von Schantz (1865–1942), suomalainen runoilija ja taidemaalari
* Hedvig Sohlberg (1858–1937), suomalainen seminaarin johtaja ja RKP:n kansanedustaja
* Hedvig Eleonora Stenbock (1664–1729), ruotsalais-suomalainen kreivitär ja ruukinpatrunessa
* Hedvig Ståhlberg (1869–1917), suomalainen opettaja, presidentti K. J. Ståhlbergin ensimmäinen puoliso
* Hedvig Taube (1714–1744), Ruotsin kuningas Fredrik I:n rakastajatar

## Lähteet
Presidentti (kahvi)

**Presidentti** on toinen Paulig-kahvipaahtimon kahvimerkeistä, Juhla Mokan ohella. Kahvista on tumma- ja vaaleapaahtoiset versiot. Presidentti-kahvia on valmistettu vuodesta 1929 lähtien, jolloin se lanseerattiin nimellä Presidentin sekoitus. Vuonna 1994 nimi muuttui muotoon Presidentti.

Vuonna 2009, merkin 80-vuotisjuhlavuoden kunniaksi, luotiin uusi Presidentti Gold Label -kahvisekoitus, ja vuonna 2011 erittäin tummaksi paahdettu Presidentti Black Label.

## Lähteet

## Aiheesta muualla
*
Lombardian ympäriajo 2011

**Lombardian ympäriajo 2011** oli 106. maantiepyöräilyn Lombardian ympäriajo. Se käytiin 241 kilometrin reitillä Milanosta Leccoon 15. lokakuuta 2011. Lecco oli maalipaikkana ensimmäisen kerran. Lombardian ympäriajo järjestettiin 2011 viimeisen kerran perinteisellä paikallaan lokakuun puolivälissä, vuoden 2012 kilpailu käydään syyskuun lopussa.

Oliver Zaugg voitti kilpailun karattuaan kärkiryhmästä Villa Verganon nousussa kymmenen kilometriä ennen maalia. Hän saavutti ammattilaisuransa ensimmäisen voiton. Hän ylitti maaliviivan kahdeksan sekuntia ennen viiden ajajan ryhmää. Daniel Martin sijoittui kilpailussa toiseksi ja Joaquim Rodríguez kolmanneksi.  

Kilpailussa olivat mukana seuraavat 25 joukkuetta: Acqua & Sapone, Ag2r-La Mondiale, Androni Giocattoli, Astana Team, BMC Racing Team, Colnago-CSF Inox, Team Europcar, Euskaltel-Euskadi, Farnese Vini-Neri Sottoli, FDJ, Garmin-Cervélo, Geox-TMC, Team HTC-Highroad, Katjuša, Lampre-ISD, Team Leopard-Trek, Liquigas-Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Team Sky, Vacansoleil-DCM.

## Tulokset

## Lähteet
Läntinen reitti

**Läntinen reitti** () on suunnilleen nelikulmainen alue Atlantin valtamerellä Britannian länsipuolella. Sen pohjois- ja etelärajoina ovat Britteinsaarten pohjois- ja eteläkärjet, itärajana on länsirannikko ja länsirajana suunnilleen Islannin kohdalla kulkeva pituuspiiri. Alue on erityisen tärkeä Britannialle, sillä siellä on useita satamia.

Termiä käytetään tavallisesti käsiteltäessä merisodankäyntiä, erityisesti ensimmäistä maailmansotaa ja toisen maailmansodan Atlantin taistelua, jossa Saksan laivasto Kriegsmarine yritti estää Britanniaan suuntautuvat huoltokuljetukset. Koska melkein kaikki meriliikenne Britanniaan ja sieltä pois kulki alueen halki, sen puolustaminen oli tärkeää. Alueella käytiin saksalaisten sotilassukellusveneiden ja liittoutuneiden laivasaattueiden välistä kamppailua.

Liverpoolissa toisen maailmansodan aikaisessa Läntisen reitin komentokeskuksessa on nykyisin aiheeseen liittyvä museo *Western Approaches – Liverpool War Museum*. Aiheesta on valmistunut 1944 elokuva *[[Merten sankarit]]*.

## Lähteet
Miguel Paz Barahona

**Miguel Paz Barahona** (myös **Baraona**, 1863–1937) oli hondurasilainen poliitikko, joka toimi maansa presidenttinä  vuosina 1925–1929. Hän helpotti maansa valtionvelkaa ja neuvotteli rauhansopimuksen Guatemalan ja El Salvadorin kanssa.

## Lähteet
Vicente Tosta

**Vicente Tosta** (1886–1930) oli hondurasilainen sotilasjohtaja ja Liberaalipuolueen poliitikko, joka toimi maansa presidenttinä vuosina 1924–1925. Hän aloitti sotilasuransa kadettikoulussa vuonna 1904, ja ylennettiin majuriksi 1910. Vuonna 1919 hän osallistui Francisco Bertrandin kaatamiseen, minkä jälkeen hänestä tehtiin maansa sotaministeri ja 1920 yleisten töiden ministeri. Hän oli yksi sisällissodan komentajista maalis-huhtikuussa 1924, ja huhtikuussa 1924 hänet nimitettiin tilapäiseksi presidentiksi vuoden 1925 vaaleihin asti.

## Lähteet
HYKS Psykiatriakeskus

**HYKS Psykiatriakeskus** (entinen **Hesperian sairaala**) on psykiatrinen sairaala Helsingin Töölössä. Keskuksessa toimii HYKS Psykiatrian toimialan poliklinikoita ja osastoja sekä Helsingin yliopiston lääketieteellisen tiedekunnan opetustoimintaa. Sairaala sijaitsee Välskärinkadun ja Mechelininkadun välissä osoitteessa Pohjoinen Hesperiankatu 23.

Sairaala muodostettiin 1950-luvun lopulla Kivelän sairaalan mielenterveysyksiköstä ja on saanut nimensä antiikista. Hesperia tarkoittaa lännen maata (kr. hesperos = länteen, iltaan liittyvä). Sairaala valmistui helmikuussa 1962 Helsingin kaupungin keskusmielisairaalaksi. Rakennuksen suunnittelivat arkkitehdit Martta ja Ragnar Ypyä. Sairaala remontoitiin perusteellisesti 2000-luvun alussa, ja nykyisin sen päärakennus toimii HYKS Psykiatriakeskuksena. Pohjoisen Hesperiankadun puolella olevissa sivurakennuksissa on lisäksi HYKSin Lasten ja nuorten sairaalan toimintaa. 

Sairaala-alueella olevat kaksi tornitaloa tehtiin alun perin sairaalan henkilökunnan asunnoiksi, mutta olivat myöhemmin sekä potilas- että toimistokäytössä. Tornitalojen tilat päätettiin vuonna 2007 muuttaa tavallisiksi asuinrakennuksiksi.

## Lähteet

## Aiheesta muualla
* HYKS Psykiatriakeskus
Urszula Kryger

**Urszula Kryger** on puolalainen mezzosopraano. Hän syntyi Łódźissa ja soitti aluksi pianoa, mutta aloitti sitten lauluopinnot Jadwiga Pietraszkiewiczin johdolla Łódźissa ja jatkoi niitä Kööpenhaminassa opettajanaan André Orlowitz. Vuonna 1994 Kryger sai Münchenissä ARD-kilpailun ensipalkinnon.

Krygerin keskeistä osaamisalaa edustavat Chopinin laulut. Lisäksi hän on laulanut esimerkiksi *[[Matteus-passio]]ssa* (Bach), *[[Tuhkimo (ooppera)|Tuhkimossa]]* (Rossini), Mozartin Requiemissa ja *[[Missa Solemnis|Missa Solemniksessa]]* (Beethoven). Kapellimestareita, joiden kanssa Kryger on tehnyt yhteistyötä, ovat olleet muiden muassa Rafael Frühbeck de Burgos ja Sylvain Cambreling.

Kryger on filosofian tohtori ja Łódźin musiikkiakatemian professori.

## Lähteet
Jousikvartetto nro 1 (Prokofjev)

Sergei Prokofjev sävelsi **ensimmäisen [[jousikvartetto]]nsa** h-mollissa (op. 50) Yhdysvaltain kongressin kirjaston tilauksesta vuosina 1930–1931. Kantaesityksen antoi Brosa-kvartetti Washington DC:ssä 25. huhtikuuta 1931. Venäjällä teoksen esitti ensi kertaa Roth-kvartetti Moskovassa 9. lokakuuta 1931. Säveltäjä teki kvartettonsa hitaasta finaalista itse versiot jousiorkesterille ja pianolle. 

## Osat
Kvartetto on kolmiosainen ja kestää noin 20–25 minuuttia.

# Allegro
# Andante molto
# Andante
CD San Roque de Lepe

**Club Deportivo San Roque de Lepe** on espanjalainen jalkapalloseura, jonka edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Seuran kotipaikka on Lepe Huelvan maakunnassa Andalusiassa.

Seura perustettiin vuonna 1956 yhdistämällä Amigos de San Roquen ja katolisen nuorisojärjestön Acción Católican joukkueet. Nimi San Roque tulee kaupungin suojeluspyhimyksestä Rochista. Seura nousi ensimmäistä kertaa kansallisiin sarjoihin ja tuolloin kolmanneksi korkeimpana sarjatasona toimineeseen Tercera Divisióniin kaudeksi 1966–1967. 1970-luvun lopulla perustetussa Segunda División B:ssä se pelasi ensimmäistä kertaa vuosina 1992–1995, ja kaudeksi 2009–2010 se nousi sarjaan uudelleen. Samalla kaudella seura voitti Copa RFEF:n.

Seuran kotistadion on vuonna 2011 avattu Estadio Ciudad de Lepe, jolla on runsaat 3&nbsp;500 katsojapaikkaa.

## Lähteet

## Aiheesta muualla

* Seuran sivusto
Islas de la Bahía

**Islas de la Bahía** on yksi Hondurasin 18 departementista. Sen pinta-ala on 261 neliökilometriä, ja siellä asui 43&nbsp;018 asukasta 2005. Islas de la Bahíaan kuuluu kolme saariryhmää, Islas de la Bahía, Cayos Cochinos ja Islas del Cisne.

## Maantiede

Islas de la Bahían saariryhmän pääsaaret lähellä rannikkoa ovat Roatán, Utila ja Guanaja. Saaristoon kuuluu lisäksi monia pienempiä saaria. Kauempana Karibianmerellä on lisäksi Islas Santanillas, johon kuuluu useita pieniä saaria ja luotoja. Lisäksi lähempänä mannerta on Cayos Cochinos. Islas de la Bahían on muodostunut neljästä kunnasta.

## Historia

Ennen eurooppalaisten tuloa Islas de la Bahíaa asuttivat payaintiaanit, jotka olivat metsästäjä-keräilijöitä. He kalastivat saariston vesillä ja kulkivat kanooteilla saarten välillä. He kävivät myös kauppaa mantereen intiaanien kanssa. Myytävänä heillä oli kalaa, rapuja, kilpikonnia, leguaaneja ja aguteja, mutta myös maniokkia. He myivät myös jadea ja ostivat tarvitsemiaan työkaluja. Kristoffer Kolumbuksen löydettyä saaret espanjalaiset konkistadorit ja englantilaiset merirosvot kilpailivat niiden omistuksista. Saaret olivat merirosvojen tukikohta, ja niillä oli 1600-luvulla noin 5&nbsp;000 ranskalaista, englantilaista ja hollantilaista merirosvoa.

Merirosvo-ongelmien takia Espanja hylkäsi saaret 1641, ja pian tämän jälkeen merirosvot perustivat pysyvän tukikohdan Roatánille. Espanjalaiset onnistuivat 1650-luvulla kovien taistelujen jälkeen tuhoamaan tukikohdan, ja he siirsivät tämän jälkeen loput alkuperäisasukkaat Guatemalaan. Seuraavat vakituiset asukkaat saapuivat saarille vasta 1797, kun englantilaiset jättivät Roatálle Saint Vincentilta tuomansa garifunakapinalliset.

Utilalle saapui 1830-luvulla vaaleaihoisia maanviljelijöitä Caymansaarilta ja vapautettuja orjia. He levisivät hiljalleen myös muille saarille. Brittihallinto palasi saarille, ja Britannia julisti saaret kruununsiirtomaaksi 1852. Se joutui kuitenkin luovuttamaan ne Hondurasille 1859. Islas de la Bahía kuului alkujaan Yoron departementtiin, mutta se erotettiin omaksi hallintoyksikökseen 1872.

Saarten ja Hondurasin mantereen välillä on säilynyt pitkään tietynlainen kulttuuriero. Saarilla on pitkä englantilainen perinne, mutta maan sisäinen muuttoliikenne ja espanjan asema maan virallisena kielenä on yhtenäistänyt maan kulttuurielämää. Honduras salli 1990-luvulla ulkomaalaisten ostaa maata Islas de la Bahíalta, minkä ansiosta saarille alkoi uusi ulkomaalaisten muuttoaalto. Saarilla elää edelleen kylissään myös Saint Vincentiltä 1700-luvulla pakkosiirrettyjä garifunoja perinteisine elämäntapoineen, vaikka monet heistä ovat joutuneet pakenemaan Hondurasin pohjoisrannikolle Atlántidan departementin alueelle.

## Lähteet
*
* 
### Viitteet

## Aiheesta muualla
Raphael Diaz

**Raphael Diaz** (s. 9. tammikuuta 1986 Baar, Sveitsi) on sveitsiläinen jääkiekkopuolustaja, joka edustaa NLA-joukkue EV Zugia, joka on hänen kasvattajaseuransa. Hän pelasi NHL:ssä vuosina 2011–2016.

Sveitsin maajoukkueessa Diaz on ollut voittamassa MM-hopeaa vuosina 2013 ja 2018.

## Lähteet
*
Yhdystie 2241

**Yhdystie 2241** on tie joka kulkee Salon Pajulasta Halikkoon. Tie on osa vanhaa Seututien 224 reittiä ja sen pituus on melkein 2 kilometriä. Osoitenimenä tiellä on *Halikontie*. 

## Lähteet
Robalot

**Robalot** (Centropomidae) on piikkimakrillikaloihin kuuluva kalaheimo. Heimon lajeja tavataan Atlantista Pohjois- ja Etelä-Amerikan rannikkojen läheisyydestä.

## Taksonomia
Varhaisimmat robaloiden heimoon kuuluvat fossiilit on ajoitettu liitukauden lopulle. Nykyään heimoon katsotaan kuuluvaksi vain yksi suku *Centropomus*, johon kuuluu 12 lajia, muun muassa robalo (*Centropomus undecimalis*), mustarobalo (*Centropomus nigrescens*), pikkurobalo (*Centropomus parallelus*) ja tarponirobalo (*Centropomus pectinatus*). Aikaisemmin heimo jaettiin kahteen alaheimoon Centropominae ja Latinae, joista jälkimmäiseen kuuluivat *Lates*- ja *Psammoperca*-sukujen lajit, kuten niilinahven (*Lates niloticus*) ja barramundi (*Lates calcalifer*). Heimo oli kuitenkin parafyleettinen ja on sittemmin jaettu robaloihin (Centropomidae) ja Latidae-heimoon.

## Anatomia
Robalot ovat melko kookkaita kaloja, ja esimerkiksi robalo voi saavuttaa 1,3 metrin pituuden. Ruumis on muodoltaan pitkulainen. Selkäeviä on kaksi, joista erityisesti etummainen on piikikäs. Kylkiviiva jatkuu aina pyrstöevän päähän asti, ja pyrstöevä voi olla haarautunut ja pyöreäpäinen. Robalolajien silmät ovat suuret ja myös suu on kookas. Alaleuka on yläleukaa hieman pidempi. Kalojen suomut ovat suurikokoiset ja väriltään hopeanharmaat, vihertävät tai kellertävät.

## Levinneisyys
Robaloita tavataan Pohjois- ja Etelä-Amerikan atlantinpuoleisen rannikon läheisyydestä matalahkoista vesistä. Niitä tavataan sekä suolaisissa vesissä että murtoveden laguuneissa, eräitä lajeja toisinaan myös makeissa vesissä. Monien robaloiden liha on hyvänmakuista ja ne ovat tärkeitä ruokakaloja.

## Lähteet
Finsta

**Finsta** on taajama Ruotsissa Tukholman läänissä Norrtäljen kunnassa. Taajaman asukasluku oli vuoden 2010 lopussa 244 henkeä.

Taajama tunnetaan lähinnä Finstan kartanosta, jossa Pyhä Birgitta on perimätiedon mukaan syntynyt, mutta luotettavia historiallisia lähteitä tälle tiedolle ei ole. Norrtäljen kunta kuitenkin markkinoi itseään tarinan avulla, ja seudulla käy paljon Birgitta-turisteja. Kunta on rakentanut rukousluolan paikalle, jossa Birgitan oletetaan saaneen ensimmäiset ilmestyksensä. 

Finstan kartano on 1730-luvulta, ja sen alla on keskiaikainen kellari. Kiinteistön omistaa nykyisin yksityinen maanviljelijä, mutta Birgittaan liitetyt paikat omistaa kuitenkin Norrtäljen kunta. Skereridin kirkko on ollut kartanon kirkko, ja Birgitan isä Birger Persson on rakentanut sen. 

Taajaman ympäristöstä on löydetty runsaasti muinaisjäänteitä, erityisesti rautakaudelta.

## Väestönkehitys

## Lähteet
Rocky-patsas

**Rocky-patsas** () on pronssinen patsas Sylvester Stallonen näyttelemästä Rocky Balboasta. Rockyn pronssinen patsas on kolme metriä korkea, ja se valmistui vuonna 1982. Patsaan suunnitteli A. Thomas Schomberg. Patsas sijaitsee Philadelphia Museum of Artin vieressä Philadelphian kaupungissa Pennsylvanian osavaltiossa Yhdysvalloissa. Se sijaitsi alun perin Philadelphia Museum of Artin portaiden päällä, mutta se siirrettiin museon viereen, koska Stallonen lahjoitusyrityksistä ja yleisön reaktiosta huolimatta museo-osasto piti patsasta elokuvarekvisiittana taiteen sijasta. Patsas valmistettiin alun perin Rocky 3 -elokuvaa varten, mutta siirrettiin Rocky 5 -kuvausten ajaksi takaisin portaiden päälle.

## Lähteet
Vanha Hiukkavaara

**Vanha Hiukkavaara** on Oulun kaupunginosa Oulujoen pohjoisrannalla, kaupungin itälaidalla Haapalehdon kaupunginosan kaakkoispuolella, ja se käsittää Hiukkavaaran vanhan kasarmialueen. Kaupunginosa muodostettiin 6. syyskuuta 2010 erottamalla se Hiukkavaaran kaupunginosasta.

Pohjan Prikaatin lakkauttamisen jälkeen kasarmialueelle jäi nyttemmin lakkautettu Pohjoisen Maanpuolustusalueen esikunta (PMpAE). Pohjois-Suomen sotilasläänin esikunta ja Pohjois-Suomen Huoltorykmentin esikunta poistuivat alueelta loppuvuodesta 2014. Kasarmirakennukset sekä henkilökunnan asunnot on suurelta osin otettu yksityis- tai kaupan alan käyttöön. Kasarmialueella sijaitsee myös ampumarata.

## Lähteet

## Aiheesta muualla
Petrus Skänningeläinen

**Petrus Skänningeläinen** (k. 16. syyskuuta 1378) oli pyhän Birgitan ystävä. Hän kirjoitti muistiin osan Birgitan taivaallisista ilmestyksistä, matkusti hänen kanssaan Roomaan ja auttoi häntä kirjoittamaan muistiin enkelin ilmestyksessään antamat hetkirukoukset Marian kunniaksi. Birgitan kuoleman jälkeen hän oli Vadstenan luostarin munkkien ensimmäinen priori. Petrus oli tarkoitus julistaa pyhimykseksi, mutta uskonpuhdistus ehti väliin. Vadstenassa sijaitsee reliikkiarkku, jossa on hänen pyhäinjäännöksiään.

## Lähteet
*Tryggve Lundén: *Svenska helgon* (Verbum, 1972)
David Zwilling

**David Zwilling** (s. 24. elokuuta 1949 Abtenau, Salzburg, Itävalta) on itävaltalainen uransa lopettanut alppihiihdon maailmanmestari.

Zwilling sijoittui Sapporon talviolympialaisissa 1972 sekä pujottelussa että suurpujottelussa seitsemänneksi. Sankt Moritzin MM-kilpailuissa 1974 hän voitti kultaa syöksylaskussa ja saavutti hopeaa pujottelussa. Maailmancupin kokonaiskilpailussa hän sijoittui toiseksi kaudella 1972–1973. Hän voitti kahdesti maailmancupin suurpujottelun osakilpailun.

## Lähteet
* 
*
Floor Fighters Chemnitz

**Floor Fighters Chemnitz** on vuonna 1998 perustettu saksalainen salibandyn erikoisseura Chemnitzistä. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueessa pelaa kaudella 2013-2014 suomalainen Veikko Äikäs.

## Miehet
### Miesten edustusjoukkue kaudella 2013-2014

## Aiheesta muualla
* Floor Fighters Chemnitz - Seuran kotisivu